RESOLUCIÓN do 7 de setembro de 2005, da Dirección Xeral de Saúde Pública, pola que se fai pública a celebración dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 26/09/2005

A Orde do 30 de xullo de 1997, conxunta das Consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitados polo Centro de Estudos CACUMEN, de acordo coas seguintes bases:
1. Denominación do curso:
Curso para a capacitación de aplicadores/manipuladores de praguicidas de uso ambiental e uso na industria alimentaria, nivel básico.
2. Entidade organizadora.
Centro de estudos Cacumen.
3. Data.
15, 22, 29 de outubro e 5 de novembro de 2005.
4. Lugar de celebración.
Cacumen. Concepción Arenal, 18-1º. 27004 Lugo.
5. Número de prazas.
Máximo 18 alumnos.
6. Dirixido a todo o persoal auxiliar dos servizos de aplicación de praguicidas de uso ambiental e uso na industria alimentaria, non clasificados como moi tóxicos, e persoal de establecementos.
7. Criterios de selección.
Por rigorosa orde de recepción de solicitude de inscrición.
8. Presentación de solicitudes.
Enviaranse a Cacumen (r/ Concepción Arenal, 18-1º. 27004 Lugo. Teléfono 982 24 39 44. Fax 982 28 41 61 cacumen*cacumenlugo.com) por fax, carta ou e-mail, acompañado da seguinte documentación:
-Solicitude segundo modelo anexo I.
-Xustificante de que ingresou a cota de 180 A/alumno na conta número 0030-6046-41-0387862273, do Banesto.
9. Data límite para a presentación de solicitudes.
Ata o 11 de outubro de 2005.
10. Programa.
15-10-05
9.00-11.00 h
Praguicidas. Descrición e clasificación dos distintos tipo de praguicidas. Riscos derivados da manipulación de praguicidas
11.00-14.00 h
Principais pragas. Pragas ambientais. Loita contra as pragas ambientais. Métodos de loita antivectorial
22-10-2005
9.00-11.00 h
Técnicas de aplicación de praguicidas. Praguicidas e ambiente. Problemas de destrución de envases
11.00-14.00 h
Hixiene e seguridade na manipulación de praguicidas. Intoxicación, prevención, diagnóstico e primeiros auxilios
29-10-2005
9.00-14.00 h
Prácticas: as principais pragas e métodos de loita. Métodos de prevención contra pragas
5-11-2005
9.00-11.00 h
Prácticas: uso axeitado dos medios de protección persoal. Aplicación de distintos métodos de loita contra as pragas ambientais. Técnicas de aplicación de praguicidas. Destrución de envases.
11.00-14.00 h
Prácticas: actuación e primeiros auxilios ante intoxicacións por praguicidas
16.00-17.00 h
Exame tipo test
11. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 7 de setembro de 2005.
Ramón Medina González-Redondo
Director xeral de Saúde Pública
ANEXO I
Ficha de solicitude de inscrición.
Curso para a capacitación de aplicadores de praguicidas de uso ambiental e uso na industria alimentaria, nivel básico.
Entidade organizadora: centro de estudos Cacumen.
Data: 15, 22, 29 de outubro e 5 de novembro de 2005.
Lugar de celebración: Centro de estudos Cacumen. Concepción Arenal, 18-1º. Lugo.
Duración: 20 horas teórico/prácticas e 1 hora proba avaliación.
Horario: 9.00 a 14.00 (avaliación día 5-11-2005 das 16.00 ás 17.00 horas).
Nº máximo de alumnos: 18.
Prezo: 180 euros por alumno. Pagados mediante xustificante de ingreso (Banesto nº cta. 0030-6046-41-0387862273).
Inscrición: enviar boletín de solicitude a Cacumen r/ Concepción Arenal, 18-1º. 27004 Lugo. Teléfono 982 24 39 44. Fax 982 28 41 61 cacumen*cacumenlugo.com xunto co xustificante de pagamento antes do 11 de outubro. As inscricións realizaranse por rigorosa orde de chegada (solicitude + xustificante de pagamento).
Empresa: ... CIF ...
Enderezo: ... CP: ...
Localidade: ... Provincia: ...
Teléfono: ... Fax: ...
E-mail: ...
Apelidos, nome: ... NIF: ...